**ЗАПОВЕД**

**№ ..........................**

**София, ............................... 2025 г.**

На основание чл. 42, ал. 5, във връзка с чл. 41, т. 5 и чл. 42, ал. 3 от Закона за защитените територии (ЗЗТ), писмо на община Асеновград с Вх. № 08-00-198/17.02.2025 г. на Министерство на околната среда и водите /МОСВ/, писмо на Южноцентрално държавно предприятие - гр. Смолян с рег. индекс Вх-01-596 # 1/01.04.2025 г. и писмо на ТП „Държавно горско стопанство Асеновград“ с рег. индекс № Изх-05-159/01.04.2025 г., с цел прецизиране на режима на дейностите и осигуряване на безопасен достъп на посетители до скалното плато и недопускане на инциденти, както и с цел поддръжка на съществуваща техническа инфраструктура,променям режима на дейностите на защитена местност „Скален комплекс „Караджов камък“ в землището на село Мостово, община Асеновград, област Пловдив, както следва:

1. Текстът по т. 3.3 от забранителния режим на Заповед № РД-1015/06.08.2003 г. на МОСВ за обявяване на защитена местност „Скален комплекс „Караджов камък“ (обн. ДВ бр.8/12.09.2003г.) се изменя, както следва:

*„3.3 Всякакво строителство и други дейности, чрез които се изменя естествения облик на местността, с изключение на съоръжения за осигуряване на безопасен достъп на посетители до скалното плато в поземлен имот с идентификатор 49151.44.1 съгласно кадастралната карта и регистри за землището на село Мостово община Асеновград, област Пловдив“.*

*2.* Текстът по т. II.1.1 от Заповед № РД-566/12.07.2007г. (обн., ДВ бр.72/2007г.) на МОСВ за актуализация на площта и промяна на режима на дейностите на защитена местност „Скален комплекс „Караджов камък“ се изменя, както следва:

*„II.1.1 Забранява се извеждането на сечи, с изключение на отгледни, санитарни, принудителни и технически - за поддръжка на съществуваща техническа инфраструктура“.*

3*.* Заповед № РД-1015/06.08.2003 г. на МОСВ за обявяване на защитена местност „Скален комплекс „Караджов камък“ (обн. ДВ бр.8/12.09.2003г.) и Заповед № РД-566/12.07.2007г. на МОСВ за актуализация на площта и промяна в режима на дейностите на защитената територия (обн., ДВ бр.72/2007г.) остават непроменени по отношение на останалите режими, въведени с тях.

Ангажиментът за последваща поддръжка на съоръжението за достъп до скалния комплекс (метална стълба) и при необходимост обезопасяването му с цел недопускане на инциденти, застрашаващи живота и здравето на посетителите е на община Асеновград.

Промяната по настоящата заповед да се впише в Държавния регистър на защитените територии при МОСВ.

Нарушителите на тази заповед се наказват съгласно административно-наказателните разпоредби на ЗЗТ.

На основание чл. 43 от ЗЗТ заповедта да се обнародва в “Държавен вестник”.

Заповедта може да бъде обжалвана по реда на Административнопроцесуалния кодекс пред Върховния административен съд в едномесечен срок от обнародването и в „Държавен вестник”.

**МАНОЛ ГЕНОВ**

*Министър на околната среда и водите*